Legion Condor

Legion Condor var et militært forband av styrker fra Det nasjonalsosialistiske Tyskland som ble satt inn i den spanske borgerkrigen fra 1936 til 1939 på general Francos side. Legionen omfattet alle aktive grener av det tyske forsvaret (Wehrmacht), det vil si flyvåpenet (Luftwaffe), panserenheter, etterretningstjeneste, transportenheter, marine- og utdannelsesenheter, men var formelt et korps innen Luftwaffe. Begrunnelsen var at man ønsket å bekjempe «den kommunistiske fare». Legion Condor bidro sammen med styrker fra Italia til at Franco vant borgerkrigen.

Borgerkrigen begynte på et tidspunkt da de spanske stridskreftene som var lojale mot Franco stort sett sto i Spansk Marokko. Den tyske regjeringen bidro først med tre Ju 52-fly til å transportere dem til Spanias fastland. Etter at borgerkrigen i oktober 1936 kjørte seg fast og kommunistene med støtte fra De internasjonale brigadene gikk frem på flere frontavsnitt, bestemte den tyske regjeringen seg for å forsterke sin hjelp til Franco. Den 16. november ankom de første tyske soldatene Sevilla. I Winteroperation Rügen ble et Luftwaffe-korps med ca. 4 500 mann forlagt til Spania. Alle tyske styrker i Spania ble innlemmet i Luftwaffekorpset, som fikk navnet Legion Condor. Luftwaffe-personell utgjorde den største kontingenten.

Generalmajor Hugo Sperrle fikk fra 6. november kommandoen over legionen, mens Wilhelm Ritter von Thoma hadde kommando over legionens bakkestyrker og Wolfram Freiherr von Richthofen over luftstridskreftene. Legion Condor var underlagt Francos nasjonalspanske overkommando.

27. april 1937 angrep Legion Condor baskernes hellige by Guernica med spreng- og brannbomber. Byen var militært helt uten betydning. Få timer senere var 70 prosent av byen ødelagt. Dette var et av de første eksemplene på terrorbombing i krig. Bombingen vakte internasjonale reaksjoner og inspirerte Pablo Picasso til å male sitt berømte bilde som beskriver hendelsen. Et ukjent antall mennesker ble drept. Tallet varierer fra  til 120, avhengig av hvilken kilde man legger til grunn. (En studie fra senere tid opererer med tallet 126.) En nyere studie foretatt av Raul Arias Ramos og gjengitt i hans bok La Legion Condor en La Guerra Civil slår fast at 250 døde, og i en studie av Joan Villarroya og J.M. Sole i Sabate i deres bok Espana en Llamas – La Guerra Civil desde el Aire hevdes det at 300 døde i bombingen av byen.

Legion Condor omfattet på det meste 12 000 mann, men på grunn av store utskiftninger var mellom 15 000 og 19 000 mann i legionens tjeneste i løpet av krigen.

 Struktur 
miniatyr|Den spanske byen Guernica etter Legion Condors bombing 26. april 1937. Angrepet varte i tre timer og byen ble totalt ødelagt. Det var første gang et luftangrep mot sivile ble kjent over hele verden.
 Øverstkommanderende: generalmajor Hugo Sperrle
 S/88: Stabsavdeling
 J/88: Jagerflygruppe oppsatt med fire skvadroner He 51 (48 fly)
 K/88: Bombeflygruppe oppsatt med fire skvadroner Ju 52 (48 fly)
 A/88: Oppklaringsgruppe oppsatt med fire skvadroner:
 tre fjernoppklaringsskvadroner med He 70 (18 fly)
 en næroppklaringsgruppe med He 45 (6 fly)
 AS/88: Sjøoppklaringsgruppe oppsatt med to skvadroner:
 én med He 59 (10 fly)
 én med He 60 (6 fly)
tilsammen 136 fly
 LN/88: Luftetterretningsgruppe med to kompanier
 F/88: Luftvernavdeling med seks batterier:
 fire batterier med 8,8 cm bakke-til-luftkanoner (16 kanoner)
 to batterier med 2,0 cm bakke-til-luftkanoner (20 kanoner)
 P/88: to Luftwaffe administrasjonskompanier

 Personer 
mini|upright|Werner Mölders (1913–1941) i oktober 1940. Han var ledende tyske jagerflypilotene under den spanske borgerkrigen og den første som nådde 100 nedskutte fiendtlige fly. 
 Werner Mölders
 Adolf Galland
 Johannes Trautloft
 Heinz Trettner
 Wolfram Freiherr von Richthofen
 Hajo Herrmann
 Oskar Dirlewanger
 Hugo Sperrle
 Hermann Aldinger
 Hans-Ulrich Rudel

 Eksterne lenker 

 www.dhm.de/ Die Legion Condor

Kategori:Militære enheter under den spanske borgerkrig
Kategori:Luftwaffe (Wehrmacht)
Kategori:Etableringer i 1936
Kategori:Opphør i 1939